Partia Demokratyczna – demokraci.pl

Partia Demokratyczna – demokraci.pl («Demokratisk parti – demokraci.pl», PD) var et polsk liberalt  sentrumsparti. Partiet ble stiftet i 2005 og lagt ned i 2016. Det oppnådde aldri å få innvalgt noen representanter i sejmen. Den første forløperen til partien ble stiftet av daværende statsminister Tadeusz Mazowiecki i 1990 under navnet Unia Demokratyczna («Demokratisk union») og skulle representere Solidaritets moderate fløy. Etter flere sammenslåinger ble Partia Demokratyczna formelt stiftet i 2005. I 2016 gikk partiet sammen med andre minipartier og etablerte det nye partiet Unia Europejskich Demokratów (UED). PD gikk inn for liberalisering av abortloven, innføring av registrert partnerskap for homofile, samt adskillelse av stat og kirke. Partiet var mot legalisering av aktiv dødshjelp og gjeninnføring av dødsstraff.

Referanser

 Eksterne lenker 


Kategori:Politiske partier i Polen
Kategori:Liberale partier
Kategori:Politiske partier etablert i 1990
Kategori:1990 i Polen